เงินนอกเข้าดันดัชนีพลิกบวก8.58จุด
ตลาดหุ้นไทยวันที่ 12 เม.ย.ปิดทำการที่ระดับ 1084.91 จุด เพิ่มขึ้น 8.58 จุด มูลค่าการซื้อขาย 26,350.60 ล้านบาท
12 เม.ย. 2554

ตลาดหุ้นไทยวันที่ 12 เม.ย.ปิดทำการที่ระดับ 1084.91 จุด เพิ่มขึ้น 8.58 จุด มูลค่าการซื้อขาย 26,350.60 ล้านบาท
ดัชนีหุ้นไทยปิดทำการวันสุดท้ายก่อนจะหยุดยาวในช่วงเทศการสงกรานต์ ที่ระดับ 1084.91 จุด เพิ่มขึ้น 8.58 จุด หรือ 0.80% ด้วยมูลค่าการซื้อขาย 26,350.60 ล้านบาท
ซึ่งวันนี้ดัชนีมีความผันผวนสูงช่วงเช้าเปิดตลาดดิ่งลงไปอยู่ในระดับต่ำสุดที่  1064.61  จุด ทั้งนี้  มีแรงซื้อเข้ามาโดดเด่นในหุ้นปูนซิเมนต์(SCC)ที่ขึ้นมาปิดตลาดที่ 358 บาทเพิ่มขึ้น 9 บาทหรือ 2.58%
นายเทิดศักดิ์ ทวีธีระธรรม  ผู้อำนวยการอาวุโส บล.เอเซียพลัส กล่าวว่า วันนี้หุ้นไทยผันผวนซึ่งหากดูปัจจัยทางเทคนิคแล้วไม่น่าจะมีพื้นฐานอะไรที่เปลี่ยนไปจากวันก่อนหน้าและหากดูตลาดหุ้นต่างประเทศก็จะลดลงเช่นฮ่องกงลงไปกว่า 300 จุดขณะที่ญี่ปุ่นก็ลดลงดังนั้นมองว่า เหตุผลที่ดัชนีเพิ่มขึ้นน่าจะมีเหตุเดียวคือเงินทุนต่างประเทศไหลกลับเข้ามาซื้อหุ้นในช่วงก่อนหยุดยาว
สำหรับทิศทางตลาดหุ้นหลังสงกรานต์ยังประเมินลำบากเพราะยังคงติดตามดูปัจจัยต่างๆที่จะเกิดขึ้นในช่วงที่ตลาดหุ้นบ้านเราหยุด 5วันทำการซึ่งยังต้องดูราคาน้ำมัน เป็นหลัก